Úrad vlády SR					 Na rokovanie vlády SR
Sekcia hospodárskej politiky		                      dňa 11.12.2002							                                 k číslu: 9026/2002, 9027/2002
								 k bodu: 54 a 55

S t a n o v i s k o 

k Návrhom na vydanie rozhodnutia o privatizácii priamym predajom akcií obchodnej spoločnosti

Slovenská autobusová doprava Trenčín, akciová spoločnosť so sídlom 
v Trenčíne, (nové znenie),
Slovenská autobusová doprava Lučenec, akciová spoločnosť (nové znenie)

I.

Materiály predkladá podpredseda vlády SR, minister hospodárstva SR a minister pre správu a privatizáciu národného majetku SR.

V predložených materiáloch sa navrhuje vydať rozhodnutia o privatizácii uvedených akciových spoločností Slovenskej autobusovej dopravy (ďalej SAD) priamym predajom 49 % podielu akcií a ďalším predajom 17 % podielu akcií týchto spoločností. Predaj 17 % akcií je pritom podmienený určenými odkladacími podmienkami, ktoré vychádzajú zo schválenej koncepcie privatizácie štátnych podnikov SAD.

Obidva návrhy sú opakovane predložené na rokovanie vlády SR. 

II.

Materiály neboli predmetom štandardného medzirezortného pripomienkového konania.

III.

Podľa výsledku výberového konania, vykonaného pracovnou komisiou MSPNM SR, kupujúcim 49 % podielu akcií obchodnej spoločnosti SAD Trenčín je spoločnosť VIA – UNI, spol. s r.o. so sídlom v Trenčíne. Kupujúcim 49 % podielu akcií obchodnej spoločnosti SAD Lučenec je spoločnosť POWELLL, spol. s r.o. so sídlom v Žiari nad Hronom. 

Predložené návrhy rozhodnutí o privatizácii majú aj časti, ktoré umožňujú tzv. predkupné právo na 17 % akcií predávaných obchodných spoločností SAD pre navrhovaných kupujúcich. 

Z procedurálneho a formálneho hľadiska Sekcia hospodárskej politiky Úradu vlády SR nemá pripomienky.

Návrhy neboli predložené na posúdenie Porade ekonomických ministrov vlády SR.

Odporúčame, aby vláda SR prijala navrhované uznesenia.

Bratislava  10.  12.  2002